Dihangwr a styntiwr o Gymro yw **Jonathan Goodwin** (ganwyd 20 Chwefror 1980). Yn Hydref 2021 cafodd anafiadau difrifol wrth ymarfer am stynt ac ymddeolodd o'i yrfa yn perfformio campau dianc.

Bywyd cynnar
------------

Magwyd Goodwin yn Robeston Wathen, Sir Benfro, lle mae ei rieni yn parhau i fyw.

Gyrfa
-----

Cychwynodd wneud fideos 'stynt' ar YouTube a dangoswyd rhain yn ddiweddarach ar Channel 4.

Ymddangosodd ar deledu am y tro cyntaf ar y gyfres *Dirty Tricks* ar Channel 4 ac mae wedi ymddangos wedyn yn y rhaglenni teledu *The Seven Stupidest Things to Escape From*, a *Deathwish Live*. Ar y Discovery Channel, ymddangosodd ar *One Way Out* ac *How Not to Become Shark Bait,* lle caniataodd iddo i gael ei ymosod gan siarc riff Caribïaidd. Ymddangosodd hefyd mewn pennod o raglen Channel 4 *Balls of Steel* gyda'i dad yn ei helpu gyda stynt.

Ar 11 Medi 2012, cyhoeddwyd y byddai Goodwin yn ymddangos yn ei gyfres ei hun ar sianel Watch (UKTV) o'r enw *The Incredible Mr. Goodwin*. Roedd y sioe yn cynnwys amrywiaeth eang o styntiau, o ddringo nendyrau heb raff i "plancio eithafol", a ddarlledwyd yn gynnar yn 2013. Roedd hefyd yn cael ei ddangos ar Dave, UKTV, ac ar BBC America fel *Dangerman: The Incredible Mr. Goodwin* yn dechrau mis Gorffennaf 2013.

Ar 9 Mawrth 2013 ymddangosodd ar *The Jonathan Ross Show* a pherfformiodd y stynt o orwedd ar hoelen sengl, a torrwyd breezeblock ar ei frest gyda gordd.

Daeth Goodwin i sylw'r cyhoedd pan aeth stynt *Cheating the Gallows* o'i le yn fyw ar deledu cenedlaethol ac fe'i crogwyd. Goroesodd y digwyddiad, gan ddioddef dim ond mân losgiadau rhaff. Mae rhai o gampau Goodwin yn cynnwys, cael ei gloi mewn blwch gyda 200,000 o wenyn, ei osod mewn concrit, ei llosgi wrth stanc, ei selio mewn bag gwactod aerdyn, wedi'i lenwi â gwenyn a'i wnïo i mewn i fuwch farw i enwi dim ond rhai.

Ymddangosodd Goodwin mewn cyfres deg rhan ar y Discovery Channel ym mis Ebrill 2008, *One Way Out* lle perfformiodd nifer o ddihangiadau llwyddiannus gan gynnwys cael ei gloi mewn blwch gyda 200,000 o wenyn a dianc o graen wedi ei hongian 30 troedfedd uwchben y ddaear.

Yn Hydref 2021, cafodd Goodwin ddamwain oedd bron yn angheuol, tra'n ymarfer ar gyfer stynt i raglen *America's Got Talent: Extreme*. Bwriad y stynt oedd dianc o siaced gaeth tra'n hongian 30 troedfedd uwchben y ddaear rhwng dau gar oedd ar dân. Gollyngwyd y ceir yn rhy gynnar, gan achosi i Goodwin gael ei ddal rhyngddynt cyn disgyn. Dioddefodd losgiadau trydedd radd, torrodd esgyrn a torrodd fadruddyn ei gefn. O ganlyniad, mae'n annhebygol o gerdded eto ac yn gorfod defnyddio cadair olwyn.

Bywyd personol
--------------

Mae Goodwin wedi ysgaru ac erbyn hyn wedi dyweddio a'r actores Amanda Abbington. Roedden nhw wedi bod yn ffrindiau ar y cyfryngau cymdeithasol ers degawd. Wedi i Abbington wahanu o Martin Freeman, gwnaeth y ddau gyfarfod am y tro cyntaf yn Vienna. O fewn 30 munud, gofynnodd Goodwin i'w phriodi.

Cyfeiriadau
-----------

1. 1 2  *Pembroke man’s scorpion stunt halted*  , WalesOnline, 21 Mawrth 2010.  Cyrchwyd ar 15 Ebrill 2019.
2. ↑  BBC America
3. ↑  "Britain's Got Talent star Jonathan Goodwin paralysed". *BBC News* (yn Saesneg). 4 Mai 2022. Cyrchwyd 4 Mai 2022.
4. ↑  "Actress Amanda Abbington recalls how escapologist fiance Jonathan Goodwin nearly died twice when stunt went wrong". *Sky News* (yn Saesneg). 4 Mai 2022. Cyrchwyd 4 Mai 2022.
5. ↑  "AGT: Extreme Contestant Jonathan Goodwin Hospitalized After Daredevil Stunt Goes Wrong". *People*. October 15, 2021. Cyrchwyd 17 Hydref 2021.
6. ↑  Seemayer, Zach (17 Hydref 2021). "'AGT: Extreme': Production Halted After Contestant Injured By Stunt". *Entertainment Tonight*. Cyrchwyd October 18, 2021.
7. ↑  Bullock, D.M. (15 Hydref 2021). "Jonathan Goodwin Seriously Injured in Stunt Gone Wrong at 'AGT: Extreme' Rehearsal, Terrifying 911 Call Reveals". *Breaking Daily News*. Archifwyd o'r gwreiddiol ar 2021-11-27. Cyrchwyd 20 Hydref 2021.
8. 1 2 3  "Britain's Got Talent star Jonathan Goodwin paralysed". BBC News. 3 Mai 2022.

Dolenni allanol
---------------

* Gwefan swyddogol